*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*186. számú előterjesztés*

Bátaszék Város Önkormányzata Képviselő-testületének 2019. szeptember 18-án

16,00 órakor megtartandó ülésére

*szociális tűzifa juttatás természetbeni támogatás biztosítására beérkezett ajánlatok*

|  |
| --- |
| **Előterjesztő:** Dr. Bozsolik Róbertpolgármester**Készítette:** dr. Köbli Kata aljegyző Püspöki-Székely Anna szociális ügyintéző**Törvényességi ellenőrzést végezte**: Kondriczné dr. Varga Erzsébet jegyző**Tárgyalja:**PG Bizottság: 2019. 09. 17.Szociális Bizottság: 2019. 09. 17. |

**Tisztelt Képviselő-testület!**

A 2019. évre vonatkozóan tervezett szociális kiadási kereteken belül az alábbi kérelemmel fordulunk a képviselő-testület felé:

A szociális támogatások kiemelten fontos területe a rászorulók téli tűzifa támogatása. Sajnos továbbra is csak a kistelepülések kapnak – szociális tűzifa program keretében – állami támogatást; így e program megvalósítása az önkormányzatot terheli. Tavaly novemberben 42, idén januárban pedig 51 család részesült természetbeni támogatásban, átlag 22 - 23.000,- Ft értékben. Jelenleg – az előterjesztés készítéséig – még kevés kérelem érkezett be, azonban a korábbi kérelmek számát tekintve körülbelül 40-50 kérelem várható.

Az önkormányzat 2019. évi költségvetésében 2.000.000 Ft keretösszeg került jóváhagyásra, ebben az évben a dologi kiadások között, melyből 2019 januárjában brikettre 121.679.-Ft, tűzifára 440.000.-Ft pénzbeli támogatás került kifizetésre.

Az önkormányzat 9 vállalkozótól kért be ajánlatot tűzifára, illetve brikettre. (*Az árajánlatok az előterjesztést mellékletét képezik.*) A beérkezett ajánlatok mindegyike megfelelt a feltételeknek.

|  |  |  |
| --- | --- | --- |
| **ajánlatot adó** | **szolgáltatás** | **ár** |
| **BÁTMÉDIA Kft.****Szabó Ferenc*****Bátaszék*** | **tűzifa kuglizva****szállítás** | **bruttó 3.200,- Ft/mázsa****bruttó 2.500,- Ft/cím** |
| MICHÉLI KFT.Bátaszék | brikett helyszínre szállítással | bruttó 1.560,- Ft/zsák (20 kg) |
| SZ+C STÚDIÓ Kft.Szekszárd | brikettSzállítási díj | bruttó 900,- Ft/doboz (10 kg)bruttó 19.050,- Ft/szállítás\* |
| **LEGNO „2000” Bt.*****Szálka*** | **brikett****szállítás** | **bruttó 850,- Ft/zsák (10 kg)****bruttó 2.000 Ft/cím** |

\*A szállítást a cég darus kocsival oldaná meg.

Az ajánlatok közül a tűzifa vonatkozásában a BÁTMÉDIA Kft., a brikett vonatkozásában pedig a MICHÉLI KFT. bizonyult legkedvezőbbnek, így javasoljuk ezen két vállalkozóval a szerződés megkötését.

Kérem a képviselő-testületet, hogy fentiek alapján az alábbi határozati javaslatot fogadja el:

**H a t á r o z a t i j a v a s l a t :**

**szociális tűzifa juttatás természetbeni támogatás biztosítására beérkezett ajánlatokra**

Bátaszék Város Önkormányzatának Képviselő-testülete

1. a 2019. év második félévi szociális tűzifa juttatás természetbeni támogatás biztosítása érdekében
2. a BÁTMÉDIA Kft.-vel (7140 Bátaszék, Szabadság utca 19) szociális célú tűzifa vásárlása és kiszállítása tárgyában
3. a MICHÉLI KFT.-vel (7140 Bátaszék, Budai u. 20) brikett vásárlása és kiszállítása tárgyában

kötendő szerződést jóváhagyja, melynek fedezete az önkormányzat 2019. évi költségvetésében a dologi kiadások között a szociális tűzifa vásárlásra jóváhagyott előirányzata;

1. felhatalmazza a város polgármesterét, hogy a vállalkozókkal kötendő szerződéseket – a határozat melléklete szerinti tartalommal – az önkormányzat nevében aláírja.

*Határidő:* azonnal

*Felelős:* Dr. Bozsolik Róbert polgármester

 *(a szerződések aláírásáért)*

*Határozatról értesül:* BÁTMÉDIA Kft., Bátaszék

MICHÉLI KFT., Bátaszék

Bátaszéki KÖH hatósági iroda

 Bátaszéki KÖH pénzügyi iroda

irattár